Diego Valdés

Diego Alfonso Valdés Contreras (sündinud 30. jaanuaril 1994 Puente Altos) on Tšiili jalgpallur, kes mängib ründava poolkaitsjana Mehhiko kõrgliigaklubis Club América ja Tšiili jalgpallikoondises.

Ta alustas klubikarjääri Tšiili klubis Audax Italiano, mille põhimeeskonnas debüteeris ta Tšiili kõrgliigas 2012. aasta septembris.https://int.soccerway.com/players/diego-alfonso-valdes-contreras/235018/ (vaadatud 22.12.2023)

Aastatel 2016–2018 mängis Valdés Mehhiko kõrgliigaklubis Morelia ja 2019–2021 samasse liigasse kuuluvas Santos Lagunas. 2022. aasta jaanuaris liitus ta Américaga. 2023. aasta Apertura-hooajal tuli ta Américaga Mehhiko meistriks. 2021. aasta 2023. aasta Apertura-hooajal ja 2022. aasta Clausura-hooajal valiti Valdés Mehhiko kõrgliiga hooaja sümboolsesse koosseisu. Hooajal 2022/23 valiti ta liigahooaja parimaks ründavaks poolkaitsjaks.

Tšiili jalgpallikoondises debüteeris Valdés 2015. aasta jaanuaris sõprusmängus USA vastu. Koondisekarjääri esimese värava lõi ta 8. juunil 2018 sõprusmängus Poola vastu. Ta kuulus Tšiili koondisse 2019. aasta Copa Américal, kus saavutati neljas koht.https://www.national-football-teams.com/player/58143/Diego_Valdes.html (vaadatud 22.12.2023)

2018. aasta septembris sattus Valdés skandaali, kui enne sõprusmängu Lõuna-Korea jõudis ajakirjandusse foto, kus Valdés oli tegemas rassistlike žeste."Chile international Valdes apologizes for derogatory gesture" (arhiivilink). Washington Post. 11.9.2018. Vaadatud 22.12.2023

 Viited 

Kategooria:Tšiili jalgpallurid
Kategooria:Santos Laguna mängijad
Kategooria:Club América mängijad
Kategooria:Liga MX-i mängijad
Kategooria:Sündinud 1994